Evelyn Baring Cromer
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
Evelyn Baring Cromer var en britisk politiker. Han arbeidet i flere av Storbritannias kolonier, og regnes som en av det britiske imperiets store administratorer.
Cromer arbeidet i 1872–1776 i India og i 1877–1879 i Egypt, hvor han førte kontroll med landets finanser. I 1880–1883 var han den indiske visekongens finansielle rådgiver. I 1883 ble han sendt tilbake til Egypt, hvor han ble landets virkelige styrer i 24 år og gjennomførte vidtrekkende administrative reformer.I 1894 støttet Cromer Horatio Herbert Kitcheners ekspedisjon som førte til den britiske erobringen av Nubia og Øst-Sudan i 1898. Han gikk inn for overenskomsten med Frankrike i 1904 som sikret Storbritannias kontroll over Egypt, mens Frankrike fikk frie hender i Marokko. Cromer forsvarte i 1906 med hell Egypts og Storbritannias interesser på Sinaihalvøya overfor Tyrkia. I 1907 vendte han tilbake til Storbritannia, hvor han sluttet seg til frihandelsfløyen innen unionspartiet i Overhuset. Cromer har skildret sin virksomhet i Egypt i Modern Egypt (2 bind, 1908). Han utgav også Political and Literary Essays (3 bind, 1915). Les mer i Store norske leksikon kolonialisme imperialisme Berlinkonferansen Egypts historie